wickkiey/tamil-wikipedia-chunked huggingface dataset:
# பாசடீனா, கலிபோர்னியா

**பாசடீனா** (*Pasadena*,) அமெரிக்காவின் கலிபோர்னியா மாநிலத்தில் இலாசு ஏஞ்செலசு மாவட்டத்தில் அமைந்துள்ள ஓர் நகரமாகும். 2013 கணக்கெடுப்பு மதிப்பீடுகளின்படி இதன் மக்கள்தொகை 139,731 ஆகும். இது ஐக்கிய அமெரிக்காவில் மிகுந்த மக்கள்தொகை உள்ள நகரங்களின் வரிசைப் பட்டியலில் 183வதாக உள்ளது. சான் காப்ரியல் பள்ளத்தாக்கின் முதன்மையான பண்பாட்டு மையங்களில் இதுவும் ஒன்றாக விளங்குகின்றது.  
இந்த நகரத்தில் ஆண்டுதோறும் அமெரிக்கக் காற்பந்து உரோசாக்கிண்ண (Rose Bowl) போட்டிகளும் உரோசாக்கள் அணிவகுப்புப் போட்டியும் நடைபெறுகின்றன. தவிரவும் கலிபோர்னியா தொழில்நுட்பக் கழகம் (கேல்டெக்), தாரைச் செலுத்த ஆய்வகம், பாசடீனா நகரக் கல்லூரி, புல்லர் தொழினுட்ப குருத்துவக் கல்லூரி, வடிவமைப்பிற்கான கலை மைய கல்லூரி, பாசடீனா பிளேயவுசு எனப்படும் பாசடீனா நாடகக் கூடம், நார்ட்டன் சைமன் கலைநுட்ப அருங்காட்சியகம், பசிபிக் ஆசியா அருங்காட்சியகம் போன்ற பல அறிவியல், பண்பாட்டு நிறுவனங்கள் இங்கு அமைந்துள்ளன.
# கிளென்டேல், அரிசோனா

**கிளென்டேல் ** (*Glendale*, ஐக்கிய அமெரிக்காவின் அரிசோனா மாநிலத்தில் மாரிகோப்பா மாவட்டத்தில் அமைந்துள்ள நகரமாகும். இது பீனிக்சின் நகர மையத்திலிருந்து ஒன்பது மைல்கள் (14 கி.மீ) தொலைவில் உள்ளது. 2010ஆம் ஆண்டு கணக்கெடுப்பின்படி இங்குள்ள மக்கள்தொகை 226,721 ஆகும்.
# விக்கிப்பீடியா:Statistics/weekly/5-Jun-2016
| 118 | Ramsaravanankingmaker | 0 | 1 | 0 | 0 | 0 | 0 | 0 | 1 | 70 |  |
| 119 | 1.39.20.25 | 0 | 1 | 0 | 0 | 0 | 0 | 0 | 1 | 0 |  |
| 120 | 122.164.131.12 | 0 | 1 | 0 | 0 | 0 | 0 | 0 | 1 | 0 |  |
| 121 | Siddharth | 0 | 1 | 0 | 0 | 0 | 0 | 0 | 1 | 104 |  |
| 122 | 106.194.50.61 | 0 | 1 | 0 | 0 | 0 | 0 | 0 | 1 | 0 |  |
| 123 | 101.222.236.19 | 0 | 1 | 0 | 0 | 0 | 0 | 0 | 1 | 1 |  |
| 124 | 101.222.172.200 | 0 | 1 | 0 | 0 | 0 | 0 | 0 | 1 | 30 |  |
| 125 | 186.84.46.227 | 0 | 1 | 0 | 0 | 0 | 0 | 0 | 1 | 0 |  |
| 126 | 163.47.14.38 | 0 | 1 | 0 | 0 | 0 | 0 | 0 | 1 | 0 |  |
| 127 | 188.96.230.73 | 0 | 1 | 0 | 0 | 0 | 0 | 0 | 1 | 72 |  |
| 128 | 94.59.73.67 | 0 | 1 | 0 | 0 | 0 | 0 | 0 | 1 | 50 |  |
| 129 | 122.164.170.251 | 0 | 1 | 0 | 0 | 0 | 0 | 0 | 1 | 0 |  |
| 130 | 14.100.134.25 | 0 | 1 | 0 | 0 | 0 | 0 | 0 | 1 | 44 |  |
| 131 | 183.90.37.149 | 0 | 1 | 0 | 0 | 0 | 0 | 0 | 1 | 0 |  |
| 132 | 115.245.84.156 | 0 | 1 | 0 | 0 | 0 | 0 | 0 | 1 | 0 |  |
| 133 | 117.206.65.92 | 0 | 1 | 0 | 0 | 0 | 0 | 0 | 1 | 0 |  |
| 134 | Mramachandrantr | 0 | 0 | 0 | 0 | 0 | 0 | 1 | 1 | 0 |  |
| 135 | Perichandra | 0 | 1 | 0 | 0 | 0 | 0 | 0 | 1 | 0 |  |
| 136 | Dedwarmo | 0 | 1 | 0 | 0 | 0 | 0 | 0 | 1 | 0 |  |
| 137 | 188.140.156.169 | 0 | 1 | 0 | 0 | 0 | 0 | 0 | 1 | 7 |  |
| 138 | 178.11.7.241 | 0 | 1 | 0 | 0 | 0 | 0 | 0 | 1 | 68 |  |
| 139 | Naga ganesan | 0 | 1 | 0 | 0 | 0 | 0 | 0 | 1 | 0 |  |
| 140 | Kumareswaran30051990 | 0 | 1 | 0 | 0 | 0 | 0 | 0 | 1 | 266 | } |
# நேத்தன் லியோன்

**நேத்தன் மைக்கேல் லியோன்** (**Nathan Michael Lyon** பிறப்பு: 20 நவம்பர் 1987) ஆத்திரேலியத் துடுப்பாட்ட வீரர். இவர் ஆத்திரேலியப் புறத்திருப்பப் பந்து வீச்சாளர்களில் அதிகூடிய இலக்குகளைக் கைப்பற்றியவர் என்ற சாதனையை 2015 ஆம் ஆண்டு படைத்தார். தனது முதலாவது தேர்வுப் போட்டியை 2011 ஆகத்து 31 இல் இலங்கைக்கு எதிராக காலி நகரில் விளையாடினார். தனது முதலாவது பந்திலேயே குமார் சங்கக்காரவை வீழ்த்தி, முதல் பந்தில் இலக்கை வீழ்த்திய மூன்றாவது ஆத்திரேலியர் மற்றும் ஏழாவது சர்வதேச வீரர் எனும் சாதனை படைத்தார். 2013 டிசம்பர் 28 இல் நேத்தன் தனது 100வது இலக்கை மெல்பேர்னில் பெற்றார். இந்தப் போட்டியின் முதல் ஆட்டப் பகுதியில் இவர் 34 ஓட்டங்களை விட்டுக் கொடுத்து 5 இலக்குகளைக் கைப்பற்றினார். இதன்மூலம் முதல்தேர்வுத் துடுப்பாட்டப் போட்டியில் 5 இலக்குகளைக் கைப்பற்றிய 15 ஆவது ஆத்திரேலிய வீரர் மற்றும் 131 ஆவது சர்வதேச வீரர் எனும் பெருமை பெற்றார்.  
டிசம்பர் 1, 2011 ஆம் ஆண்டில் ஆத்திரேலியாவில் நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியின் முதல் போட்டியின் முதல் ஆட்டப் பகுதியில் 69 ஓட்டங்களை விட்டுக் கொடுத்து 4 இலக்குகளையும், இரண்டாவது ஆட்டப் பகுதியில் 19 ஓட்டங்களை விட்டுக் கொடுத்து 3 இலக்குகளையும் கைப்பற்றினார். போட்டியின் முடிவில் 88 ஓட்டங்களுக்கு 7 இலக்குகளைக் கைப்பற்றினார். இதன்மூலம் அந்த மைதானத்தில் அதிக இலக்குகள் பெற்ற வலது கை புறத்திருப்பப் பந்து வீச்சாளர் எனும் சாதனையைப் படைத்தார். இதன் பின் சொந்த மண்ணில் இந்தியத் துடுப்பாட்ட அணிக்கு எதிராக நான்கு போட்டிகள் கொண்ட தேர்வுத் துடுப்பாட்டப் போட்டியில் மூன்று போட்டிகளில் இவர் விளையாடினார். இதன் முடிவில் 7 இலக்குகளைக் கைப்பறினார். இவரின் பந்துவீச்சு சராசரி 41.57 ஆகும். லியோன் எல்லைக் கோட்டிற்கு அதிக தூரத்திலிருந்து பந்து வீசுவதாக முன்னாள் ஆத்திரேலிய புறத்திருப்ப பந்து வீச்சாளர் ஆஸ்லி மல்லட் கூறினார்.  
ஏபரல் 24, 2013 இல் இங்கிலாந்து துடுப்பாட்ட அணிக்கு எதிரான 2013 ஆம் ஆண்டிற்கான ஆஷஸ் தொடரில் இடம்பெற்ற ஒரே புறத்திருப்ப பந்துவீச்சாளர் ஆவார். ஆனால் போட்டி நடிபெறுவதற்கு சில மணி நேரத்திற்கு முன் இவருக்குப் பதிலாக ஆஸ்டன் அகருக்கு விளையாடும் அணியில் வாய்ப்பு கிடைத்தது.அந்தப் போட்டியில் ஆஸ்டன் 98 ஓட்டங்கள் அடித்து சாதனை படைத்தார். பின் மூன்றாவது போட்டியில் லியோனுக்கு விளையாடும் அணியில் இடம் கிடைத்தது.இந்தப் போட்டியில் 42 ஓட்டங்களை விட்டுக் கொடுத்து 4 இலக்குகளைக் கைப்பற்றினார்.
# நேத்தன் லியோன்

## பன்னாட்டு சாதனைகள்

### தேர்வு: 5 இலக்குகள்

| # | தரவுகள் | ஆட்டம் | எதிராளி | அரங்கு | நகரம் | நாடு | ஆண்டு | முடிவு |
| --- | --- | --- | --- | --- | --- | --- | --- | --- |
| **1** | 5/34 | 1 | காலி பன்னாட்டு அரங்கம் | காலி | 2011 | வெற்றி |  |  |
| **2** | 5/68 | 12 | குயிண்ஸ் பார்க் ஓவல் அரங்கம் | போர்ட் ஆஃப் ஸ்பெய்ன் | டிரினிடாட் மற்றும் டொபாகோ | 2012 | சமன் |  |
| **3** | 7/94 | 22 | பெரோசா கோட்லா | தில்லி | 2013 | தோல்வி |  |  |
| **4** | 5/50 | 29 | எம்சிஜி | மெல்பேர்ண் | ஆத்திரேலியா | 2013 | வெற்றி |  |
| **5** | 5/130 | 32 | சென் ஜோர்ஜசு ஒவல் | pஓர்ட் எலிசபத் | தென்னாப்பிரிக்கா | 2014 | தோல்வி |  |
| **6** | 5/134 | 36 | அடிலெய்டு நீள்வட்ட அரங்கம் | அடிலெயிட் | ஆத்திரேலியா | 2014 | வெற்றி |  |
| **7** | 7/152 | 36 | அடிலெய்டு நீள்வட்ட அரங்கம் | அடிலெயிட் | ஆத்திரேலியா | 2014 | வெற்றி |  |
| **8** | 8/50 | 65 | சேப்பாக்கம் துடுப்பாட்ட அரங்கம் | பெங்களூர் | 2017 | தோல்வி |  |  |
| **9** | 5/92 | 67 | இமாச்சலப் பிரதேச துடுப்பாட்ட வாரிய அரங்கு | தரம்சாலா | 2017 | தோல்வி |  |  |
| **10** | 6/82 | 68 | சேர்-இ-பங்களா துடுப்பாட்ட அரங்கம் | டாக்கா | 2017 | தோல்வி |  |  |
| **11** | 7/94 | 69 | சிட்டகொங் கோட்ட விளையாட்டரங்கம் | சிட்டகொங் | 2017 | வெற்றி |  |  |
| **12** | 6/60 |  |  |  |  |  |  |  |
# நேத்தன் லியோன்

## பன்னாட்டு சாதனைகள்

### தேர்வு: 10 இலக்குகள்

| # | தரவுகள் | ஆட்டம் | எதிராளி | அரங்கு | நகரம் | நாடு | ஆண்டு | முடிவு |
| --- | --- | --- | --- | --- | --- | --- | --- | --- |
| **1** | 12/286 | 36 | அடிலெய்டு நீள்வட்ட அரங்கம் | அடிலெயிட் | ஆத்திரேலியா | 2014 | வெற்றி |  |
# நேத்தன் லியோன்

## சிறந்த செயல்பாடு

| தேர்வுத் துடுப்பாட்டம் | 8/50 | சேப்பாக்கம் துடுப்பாட்ட அரங்கம் | 2017 |  |  |
| --- | --- | --- | --- | --- | --- |
| ஒருநாள் பன்னாட்டுத் துடுப்பாட்டம் | 4/44 | சிம்பாப்வே துடுப்பாட்ட அணி | ஹராரே | 2014 <tr><td>முதல் தரத் துடுப்பாட்டம்</td><td>8/50</td><td></td><td>சேப்பாக்கம் துடுப்பாட்ட அரங்கம்</td><td>2017 |  |
| இருபது20 | 5/23 | ஹோபார் ஹரிகேன்ஸ் | சிட்னி | 2015 | } |
# டி-டே

**டி-டே** (*D-Day*) என்பது to:  
- நார்மாண்டி படையிறக்கம் சூன் 6, 1944
# டி-டே

## திரைப்படமும் தொலைக்காட்சியும்

- டி-டே, ஒரு 2015 கொரிய நாடகம்
# டி-டே

## விளையாட்டுக்கள்

- டி-டே (விளையாட்டு)
# டி-டே

## பிற

- "D-Day", ஐரிசுக் கவிதை
- *D-Day*, இசை
- *D-Day*, பாடல்
# சான் பிரான்சிஸ்கோ விரிகுடாப் பகுதி

வின் வான்வரை.]]  
**சான் பிரான்சிஸ்கோ விரிகுடாப் பகுதி** (*San Francisco Bay Area*), வழக்கமாக உள்நாட்டில் *பே ஏரியா* அல்லது விரிகுடாப் பகுதி) வடக்கு கலிபோர்னியாவில் சான் பிரான்சிஸ்கோ, சான் பப்லோ கயவாய்களைச் சுற்றியுள்ள மிகவும் அறியப்பட்ட மண்டலமாகும். இந்த மண்டலத்தில் சான் ஓசே, சான் பிரான்சிஸ்கோ, ஓக்லாந்து போன்றப் பெருநகரங்களும் பெருநகரப் பகுதிகளும் மட்டுமன்றி பல சிறு நகரிய, சிற்றூர்களும் அடங்கியுள்ளன. விரிகுடாப் பகுதியிலுள்ள ஒன்பது மாவட்டங்கள்: அலமேடா, கான்ட்ரா கோஸ்டா, மாரின், நாப்பா, சான் பிரான்சிஸ்கோ, சான் மாதியோ, சான்ட்டா கிளாரா, சோலனோ, சோனோமா. ஏறத்தாழ 7.65 மில்லியன் வாழும் இப்பகுதியில் இப்பகுதிக்கு அடையாளங்களாக உள்ளன. மிகுதியான கல்லூரி பட்டம் பெற்றவர்கள் உள்ள இடங்களில் இரண்டாவதாக உள்ளது. 2010 கணக்கெடுப்பின்படி இங்குள்ளோரின் சராசரி குடும்ப வருமானம் மாநில சராசரியை விடக் கூடுதலாக உள்ளது. கலிபோர்னியா நிதித்துறையின் 2013 மக்களியல் அறிக்கைப்படி மற்ற பகுதிகளிலிருந்து இங்கு குடிபெயர்வோரின் எண்ணிக்கை வீதம் இங்கிருந்து செல்வோரின் எண்ணிக்கை வீதத்தை விடக் கூடுதலாக உள்ளது.
# சல்மா அணை

**சல்மா அணை** (*Salma Dam*) அல்லது **இந்தியா ஆப்கனிஸ்தான் நட்புறவு அணை** என்பது இந்தியாவின் நிதியுதவியுடன் ஆப்கானிஸ்தான் நாட்டில் கட்டப்பட்டுள்ள நீர்த்தேக்கம் மற்றும் நீர் மின்நிலையத் திட்டமாகும். இந்தியா உடனான நட்புறவை வலுப்படுத்தும் நோக்கில் ஆப்கான் அமைச்சரவை **சல்மா அணை** என்ற பெயரை மாற்றி இந்தியா ஆப்கனிஸ்தான் நட்பு அணை எனப் பெயரிட்டது.  
இந்த நீர்மின் திட்டத்தின் மூலம் 42 மெகாவாட் மின்சாரம் உற்பத்தி செய்யமுடியும் அத்தோடு 75000 ஹெக்டேர் பாசன வசதி பெரும். இந்த அணை இந்திய பிரதமர் நரேந்திர மோதி மற்றும் ஆப்கான் ஜனாதிபதி ஆகியோரால் ஜூன் 4, 2016 அன்று திறந்துவைக்கப்பட்டது.
# கிம் கி-டக் (திரைப்பட இயக்குநர்)

**கிம் கி டக்** (20 திசம்பர் 1960 – 11 திசம்பர் 2020) என்பவர் தென் கொரியாவைச் சேர்ந்த திரைப்படத் தயாரிப்பாளர் மற்றும் இயக்குனராவார். இவருடைய திரைப்பட பாணி வித்தியாசமானதாகவும், கலைநுட்பமானதாகவும் இருப்பதால், ஆசியா அளவில் புகழ்பெற்ற இயக்குநர்களில் ஒருவராக இருக்கிறார்.  
இவரது பல திரைப்படங்கள் சர்வதேச திரைப்பட விழாக்களில் பங்குபெற்றுள்ளன. அவற்றில் சில விருதுகளையும் பெற்றுள்ளன. இயக்குநராக, தயாரிப்பாளராக கிம் கி-டக் பெற்ற விருதுகளில் குறிப்பிடத்தக்கவை, 69வது வெனிஸ் சர்வதேச திரைப்பட விழாவில் கோல்டன் லயன் விருது 'பயட்டா' திரைப்படத்திற்காகவும், 61வது வெனிஸ் சர்வதேச திரைப்பட விழாவில் சில்வர் லயன் விருது சிறந்த இயக்குனருக்காக 3-அயன் திரைப்படத்திற்காகவும், 54வது பெர்லின் சர்வதேச திரைப்பட விழாவில் சிலவர் பீர் விருது சிறந்த இயக்குனருக்காக சமாரியா திரைப்படத்திற்காகவும் கிடைத்தது. மேலும் 2011 கேன்ஸ் பட திருவிழாவில் 'அன் சர்டர்ன் ரிகாட் பரிசு அரிராங்' படத்திற்காகவும் கிடைத்தது.
# கிம் கி-டக் (திரைப்பட இயக்குநர்)

## வாழ்க்கை மற்றும் தொழில்

கிம் கி-டக் திசம்பர் 20, 1960 ல் தென் கொரியாவில் போங்குவா எனும் இடத்தில் பிறந்தார். பாரிசில் நுண்கலையை 1990 லிருந்து 1993 வரை படித்தார். அதன் பின்பு தென் கொரியாவிற்கு வந்து திரைகதையாசிரியாராகப் பணியாற்றினார். 1995ல் நாடகமெழுதும் போட்டியில் முதற்பரிசு பெற்றார். அதனைத் தொடர்ந்து குரோக்கோடைல் எனும் குறைந்த செலவினாலான படத்தை 1996ல் எடுத்தார். தென்கொரியாவில் இப்படம் உணர்ச்சிகரமான அதிர்வலையை ஏற்படுத்தியது. இவரது ரியன் பிரிக்சன் திரைப்படம் 23வது மாஸ்கோ சர்வதேச திரைப்பட விழாவில் திரையிடப்பட்டது.  
2004ல் இவருடைய இயக்குநர் திறமைக்கு இரு திரைப்பட விழாவிருதுகள் வேறுவேறு படங்களுக்காக கிடைத்தது. பெர்லின் சர்வதேசத் திரைப்பட விழாவில் இவரது 'சமாரிடன் கேள்' (2004) மற்றும் வெனிஸ் திரைப்பட விழாவில் 3-அயன் (2004) படங்களுக்கா விருது பெற்றார். 2011ல் இவரது ஆவணப்படமான 'அரிராங்' திரைப்படத்திற்கு அன் சர்டர்ன் ரிகாட்விருது கான் திரைப்பட விழாவில் வழங்கப்பட்டது. 2012 வெனிஸ் சர்வதேச திரைப்பட விழாவில் இவரது பயட்டா திரைப்படத்திற்கு கோல்டன் லயன் விருதும் கிடைத்தது. இது சர்வதேச மூன்று திரைப்பட விழாக்களான வெனிஸ், பெர்லின், கேன்ஸ் ஆகியவற்றில் சிறந்த திகில் படத்திற்கான விருது வாங்கிய பெருமை பெற்றது.
# கிம் கி-டக் (திரைப்பட இயக்குநர்)

## திரைப்படங்கள்

| 1996 | *குரோக்கோடைல்* | *Ageo* |  |
| --- | --- | --- | --- |
| *வைல்ட் அனிமல்ஸ்* | *야생동물 보호구역* | *Yasaeng dongmul bohoguyeog* |  |
| 1998 | *பேர்ட்கேஜ் இன்* | *파란 대문* | *Paran daemun* |
| 2000 | *தி அயில்* | *Seom* |  |
| *ரியல் பிரிக்சன்* | *실제 상황* | *Shilje sanghwang* |  |
| 2001 | *அட்ரஸ் அன்னௌன்* | *Suchwiin bulmyeong* |  |
| *பேட் கை* | *나쁜 남자* | *Nabbeun namja* |  |
| 2002 | *தி கோஸ்ட் காட்* | *Haeanseon* |  |
| 2003 | *ஸ்பிரிங், சம்மர், பால், விண்டர்... அன்ட் ஸ்பிரிங்* | *Bom yeoreum gaeul gyeoul geurigo bom* |  |
| 2004 | *சமாரிடன் கேர்ள்* | *Samaria* |  |
| *3-அயன்* | *Bin-jip* |  |  |
| 2005 | *தி பௌ* | *Hwal* |  |
| 2006 | *டைம்* | *Shigan* |  |
| 2007 | *பிரத்* | *Soom* |  |
| 2008 | *டிரீம்* | *Bimong* |  |
| 2011 | *அரிராங்* | *Arirang* |  |
| *அமென்* | *Ahmen* |  |  |
| 2012 | *பயட்டா* | *Pieta* |  |
| 2013 | *மோபியஸ்* | *Moebius* |  |
| 2014 | *ஒன் ஆன் ஒன்* | *Il-dae-il* |  |
| 2015 | *ஸ்டாப்* | *Seutop* |  |
| *2016* | *நெட்* | *Geumul* |  |
# கிம் கி-டக் (திரைப்பட இயக்குநர்)

## திரைப்படங்கள்

### பிற செயல்பாடுகள்

- *பியூட்டிப்புல்* (2008, எழுத்தாளர்/தயாரிப்பாளர்)
- *ரப் கட்* (2008, எழுத்தாளர்/தயாரிப்பாளர்)
- *சீக்ரெட் ரியூனியன்* (2010, எழுத்தாளர்- மதிப்பிடப்படாத)
- *பூங்சான்* (2011, எழுத்தாளர்/தயாரிப்பாளர்)
- *ரப் பிளே* (2013, எழுத்தாளர்/தயாரிப்பாளர்)
- *ரெட் பேமிலி* (2013, எழுத்தாளர்/தயாரிப்பாளர்)
- *காட்சென்டு* (2014, எழுத்தாளர்/தயாரிப்பாளர்)
# கிம் கி-டக் (திரைப்பட இயக்குநர்)

## இறப்பு

இவர் 11 திசம்பர் 2020 அன்று, தனது 60வது பிறந்தநாளுக்கு ஒன்பது நாட்களுக்கு முன்பு, லாட்வியாவில் கோவிட்-19 தொற்றுநோயின் போது 59 வயதில் கோவிட்-19ஆல் ஏற்பட்ட சிக்கல்களால் இறந்தார்.
# ராதிகா ஆப்தே

**ராதிகா ஆப்தே** (பிறப்பு 7 செப்டம்பர் 1985) ஓர் இந்தியத் திரைப்பட நடிகை ஆவார். இந்தி, பெங்காலி, மராத்தி, தெலுங்கு, தமிழ், மலையாளம் உள்ளிட்ட இந்திய மொழித் திரைப்படங்களில் நடித்து வருகிறார்.
# ராதிகா ஆப்தே

## வாழ்க்கைக் குறிப்பு

### ஆரம்பகால வாழ்க்கை

- இவர் தமிழகத்தில் உள்ள வேலூரில் ஒரு மராத்திய பிராமணர் குடும்பத்தில் சாருதத் ஆப்தே–ஜெயஸ்ரீ ஆப்தே இணையருக்கு மகளாகப் பிறந்தார்.
- மேலும் இவரது பெற்றோர்கள் இருவரும் மருத்துவர்கள் ஆவர். இவருடன் சேர்த்து மூன்று சகோதரிகள் உள்ளனர்.
# ராதிகா ஆப்தே

## வாழ்க்கைக் குறிப்பு

### திரை வாழ்க்கை

- இவர் ரஜினிகாந்த் உடன் இணைந்து கபாலி திரைப்படத்தில் நடித்தார்.
# ராதிகா ஆப்தே

## நடித்த திரைப்படங்கள்

### தமிழ்த் திரைப்படங்கள்

| ஆண்டு | திரைப்படம் | ஏற்ற வேடம் | குறிப்புகள் |
| --- | --- | --- | --- |
| 2010 | ரத்தசரித்திரம் 1 |  |  |
| 2010 | ரத்தசரித்திரம் 2 |  |  |
| 2012 | தோனி | நளினி | **பரிந்துரை**:- சிறந்த துணை நடிகைக்கான விஜய் விருதுகள்
**பரிந்துரை**:- சிறந்த துணை நடிகைக்கான தென்னிந்திய சர்வதேசத் திரைப்பட விருதுகள் |
| 2013 | ஆல் இன் ஆல் அழகு ராஜா | மீனாட்சி |  |
| 2014 | வெற்றிச் செல்வன் | சுசாதா |  |
| 2016 | கபாலி | குமுதவல்லி |  |
| 2016 | உலா | படப்பிடிப்பில் | } |
# வே. நாராயணசாமி

**வேலு நாராயணசாமி** (*Velu Narayanasamy*, பிறப்பு: 30 மே 1947) என்பவர் இந்திய தேசிய காங்கிரசு கட்சியைச் சேர்ந்த அரசியல்வாதியும், புதுச்சேரி ஒன்றியப் பகுதியின் முன்னாள் முதலமைச்சரும் ஆவார். இவர் நாடாளுமன்ற மக்களவை உறுப்பினராகவும் பதவி வகித்துள்ளார்.
# வே. நாராயணசாமி

## வாழ்க்கைக் குறிப்பு

வே. நாராயணசாமி பாண்டிச்சேரியில் வேலு மற்றும் ஈசுவரி ஆகியோருக்குப் பிறந்தார். இவர் சென்னையில் உள்ள டாக்டர் அம்பேத்கர் அரசு சட்டக் கல்லூரியில் இளங்கலை சட்டமும், அண்ணாமலைப் பல்கலைக்கழகத்தில் முதுகலை சட்டமும் பயின்று பட்டம் பெற்றார்.
# வே. நாராயணசாமி

## அரசியலில்

வே. நாராயணசாமி மூன்று முறை மாநிலங்களவை உறுப்பினராகத் தேர்ந்தெடுக்கப்பட்டார். 2009 இல் புதுச்சேரி தொகுதி மக்களவை உறுப்பினராகத் தேர்ந்தெடுக்கப்பட்டார். மன்மோகன் சிங்கின் இரண்டாவது அமைச்சரவையில் இணை அமைச்சராகவும், முதலாவது அமைச்சரவையில் நாடாளுமன்ற அலுவல்கள் இணை அமைச்சராகவும் பணியாற்றினார்.  
2014 இந்தியப் பொதுத் தேர்தலில் இவர் அகில இந்திய நமது ராஜ்ஜியம் காங்கிரஸ் கட்சியின் ஆர். இராதாகிருஷ்ணனிடம் தோல்வியுற்றார்.  
2016 மே மாதத்தில் நடைபெற்ற புதுச்சேரி சட்டமன்றத் தேர்தலில் காங்கிரசு - திமுக கூட்டணி வெற்றி பெற்றதை அடுத்து முதலமைச்சராக நாராயணசாமி பதவியேற்றுக் கொண்டார்.  
பிப்ரவரி 22, 2021 அன்று, சட்டமன்றத்தில் காங்கிரஸ் அரசாங்கம் பெரும்பான்மையை இழந்ததையடுத்து, புதுச்சேரி துணைநிலை ஆளுநர் தமிழிசை சௌந்தரராஜனை சந்தித்து தனது அமைச்சரவை பதவி விலகல் கடித்ததை நாராயணசாமி வழங்கினார்.
# மோபியஸ் (2013 திரைப்படம்)

**மோபியஸ்** (Moebius) 2013ல் வெளிவந்த தென் கொரிய திரைப்படமாகும். இதனை கிம் கி-டக் எழுதி இயக்கியிருந்தார். இத்திரைப்படம் 70வது வெணிஸ் சர்வதேச திரைப்பட திருவிழாவில் திரையிடப்பட்டது.  
இத்திரைப்படத்தினை தொடக்கத்தில் தென் கொரியா தடை செய்திருந்தாலும் பிறகு கொரியாவின் தணிக்கை குழு தடையை நீக்கியது.  
இத்திரைப்படம் 2014 ஏப்ரலில் ஸ்டேனிலி திரைப்பட திருவிழாவிலும், 2014 நவம்பர் லண்டன் கொரியன் திரைப்பட திருவிழாவிலும் திரையிடப்பட்டது.  
இத்திரைப்படத்தினை வசனமே இல்லாமல் கிம் கி-டக் இயக்கியுள்ளார்.
# மோபியஸ் (2013 திரைப்படம்)

## நடிகர்கள்

- சோ ஜியே-ஹியூன் - தந்தையாக
- சியோ யங்-ஜூ - மகனாக
- லீ என்-வூ - தாயாக
- கிம் ஜியே-ஹூங் - அடியாள் தலைவனாக
# மோபியஸ் (2013 திரைப்படம்)

## கதைச் சுருக்கம்

தன் தாயின் கோபத்தால் ஆண்குறியை இழக்கும் இளைஞனின் வாழ்க்கைப் பற்றியது.
# இலை சுருட்டுப் புழு

**இலை சுருட்டுப் புழு** (Cnaphalocrocis medinalis) விட்டில் பூச்சி வகைகளுள் ஒன்றாகும். ஆசியா (ஆங்காங், இந்தியா, இலங்கை, சீனக் குடியரசு, தாய்லாந்து) மற்றும் ஆத்திரேலியா கண்டங்களில் இது காணப்படுகிறது. மக்காச்சோளம், நெல், கோதுமை, கரும்பு, சோளம் முதலியப் பயிர்களில் தீமை விளைவிக்கும் பூச்சியாக உள்ளது. பூச்சி தாக்குதல் அதிகமானால் 30 முதல் 80 சதவீதம் மகசூல் இழப்பு ஏற்படும்.
# இலை சுருட்டுப் புழு

## பூச்சியின் வாழ்க்கை

இலை சுருட்டுப் புழுவின் தாய் அந்துப்பூச்சி மஞ்சள் கலந்த பழுப்பு நிறத்தில் இருக்கும். முன் இறக்கையில் குறுக்காக இரண்டு கோடுகளும் பின் இறக்கையில் ஒரு கோடும் காணப்படும். இறக்கைகளின் ஓரம் கருமை நிறத்தில் பட்டையாக காணப்படும். தாய் அந்துப் பூச்சி, தளிர் இலைகளின் அடிப்பரப்பில் 10-15 வெண்மையான முட்டைகளை நீளவாக்கில் இலை நரம்பின் ஓரத்தில் ஒரே தொகுதியாக, பெரும்பாலும் வரிசையாக சுமார் 300 முட்டைகள் வரை குவியலாக இடும். முட்டைகள் மஞ்சள் கலந்த வெண்மை நிறத்தில் நீள்கோள வடிவத்தில் இருக்கும். 4 முதல் 6 நாட்களில் முட்டைகள் பொரிந்து இளம் புழுக்கள் வெளிவரும். இளம் புழுக்கள் பசுமை கலந்த மஞ்சள் நிறத்திலும், வளர்ந்தபின் பசுமை நிறத்திலும் காணப்படும். புழுப்பருவம் 25 முதல் 30 நாட்கள் வரை நீடிக்கும். பின் கூட்டுப்புழு பருவத்தை சுருட்டப்பட்ட இலைக்குள்ளேயே கழிக்கும். கூட்டுப்புழு பழுப்பு நிறத்தில் காணப்படும். கூண்டுப் புழுக்களிலிருந்து 4 முதல் 8 நாட்களில் தாய் அந்துப்பூச்சிகள் வெளிவரும். வாழ்க்கைச் சுழல் 30-42 நாட்களில் முடியும்.
# இலை சுருட்டுப் புழு

## தாக்குதலின் அறிகுறிகள்

முட்டைகளில் இருந்து வெளிவரும் புழுக்கள் இலைகளை நீளவாக்கில் மடித்துச் சேதப்படுத்துகின்றன. எனவே, இலைகள் நீளவாக்கில் சுருட்டப்பட்டு மெல்லிய இழைகளால் பின்னப்பட்டிருக்கும். இளம் பயிர்கள், தூர் பிடிக்கும் பருவத்தில் உள்ள பயிர்களை தாக்கும் இந்தப் புழுக்கள் இலைகளை உள்பக்கமாக சுருட்டி உள்ளிருந்து பச்சையத்தை சுரண்டி உண்கின்றன. இதனால், சுருட்டப்பட்ட இலைகளில் பச்சையம் சுரண்டப்பட்டு வெள்ளை வெள்ளையாகக் காணப்படும் (முட்டையிலிருந்து வெளிவரும் இளம் புழு, உமிழ் நீர் கொண்டு உற்பத்தி பண்ணும் மெல்லிய பட்டு நூல் போன்ற இழைகளால் இலையை சுருட்டி அல்லது இலையின் நுனிப்பகுதியை அடிப்பகுதியுடன் மடக்கி இணைத்து, பின்னி அதற்குள் பாதுகாப்பாக இருந்து கொண்டு, பச்சையத்தை அரித்து உண்பதனால் இது நிகழ்கிறது). இப்புழுவினால் தாக்கப்பட்ட இலைகள் வெளிறிக் காணப்படுவதுடன் பயிரில் ஒளிச்சேர்க்கை குறைந்து வளர்ச்சி குன்றிவிடுகிறது. இலைகள் காய்ந்த சருகு போல் காணப்படும். பயிர் வளர்ச்சிப் பருவத்தில் தாக்குல் அதிகம் இருக்கும்.
# இலை சுருட்டுப் புழு

## தாக்குதலுக்கான காரணிகள்

தொடர் மழை, பனி மூட்டம் காரணமாக காற்றின் ஈரப்பதம் அதிகளவிலும், வெப்பநிலை குறைந்த அளவிலும் உள்ள காலங்களில் இலை சுருட்டுப் புழுவின் தாக்குதல் அதிகளவில் இருக்கும். அதிகப்படியான தழைச்சத்து இடுதல் மற்றும் நெருக்கமான பயிர் இடைவெளி போன்ற காரணிகளும் இவற்றின் பெருக்கத்திற்கு ஏதுவாகின்றன.
# இலை சுருட்டுப் புழு

## பூச்சிக் கட்டுப்பாட்டு முறைகள்

முன்னிரவு நேரங்களில் விளக்குப் பொறிகளால் கவரப்படும் பூச்சிகளின் எண்ணிக்கையைக் கணித்து, தேவைப்பட்டால் பூச்சிக்கொல்லிகளைப் பயன்படுத்தலாம். எல்லாப் பூச்சிகளையும் கொல்லும் தன்மையுடைய பூச்சிக்கொல்லி மருந்துகளை தேவைக்கு அதிகமாக பயன்படுத்தினாலும் இப் பூச்சியின் தாக்குதல் அதிகமாக ஏற்படக் கூடும். ஒருங்கிணைந்த பூச்சிக் கட்டுபாட்டு முறைகள்.
- வளர்ச்சிப் பருவத்தில் பொருளாதார சேதநிலை 10%, பூக்கும் தருணத்தில் 5% தாண்டும்பொழுது வேப்பங் கொட்டைச்சாறு 5 சத கரைசலை தெளிக்க வேண்டும் (5 கிலோ வேப்பம் பருப்பை நன்றாக இடித்து தூளாக்கி ஒரு சாக்கு துணியில் முடிச்சாகக் கட்டி 100 லிட்டர் தண்ணீரில் சுமார் 8 மணி நேரம் வரை வைக்க வேண்டும். பின்னர் சாக்குப்பையினை பிழிந்து வேப்பங் கொட்டைச் சாறுடன் தூளாக்கிய காதி சோப்பு 300 கிராமை கரைத்து தெளிக்க வேண்டும்).
- தாவர பூச்சிக் கொல்லியான அசாடிரக்டீன் 0.03 சதக் கரைசலை ஏக்கருக்கு 400 மில்லி தெளிக்கலாம்.
- பொருளாதாரச் சேதநிலை பயிர் வளர்ச்சிக் காலத்தில் 10% இலைச் சேதத்தையும், பூக்கும் தருணத்தில் கண்ணாடி இலைகளில் 5% சேதத்தையும் தாண்டும்போது ஏக்கருக்கு 400 மி.லி. டிரை அசோபாஸ் அல்லது 10 கிலோ கார்டாப் ஹைட்ரோகுளோரைடு 4% குருணை அல்லது 500 மில்லி பிப்ரோனில் 5% எஸ்.சி. அல்லது 40 கிராம் தயோ மெத்தோசம் 25% நனையும் குருணை அல்லது 20 மி.லி. புளுபென்டையமைடு 480 எஸ்.சி. போன்ற பூச்சி மருந்துகளைத் தெளித்து பயிர்களின் இழப்பைத் தடுக்கலாம்.
- ரசாயன பூச்சிக் கொல்லிகளான கார்ட்ஃப் 50 சதவீத தூளை ஏக்கருக்கு 400 கிராம் உபயோகித்து கட்டுப்படுத்தலாம்.
# தென்பாண்டிச் சிங்கம் (புதினம்)

**தென்பாண்டிச் சிங்கம்** என்பது கலைஞர் மு. கருணாநிதியால் எழுதப்பட்ட ஒரு வரலாற்றுப் புதினமாகும். இதன் முதற் பதிப்பு 1983 ஏப்ரலில் வெளியிடப்பட்டது. அம்பலகாரர்களின் வரலாற்றையும் பெருமைகளையும் கூறும் இந்நூல் 18-ஆம் நூற்றாண்டில் கள்ளர் நாடுகளில் ஒன்றான பாகனேரியை ஆண்ட "வாளுக்கு வேலி" என்ற அம்பலத்தின் வாழ்க்கை வரலாற்றை அடிப்படையாகக் கொண்டு எழுதப்பட்டது.  
இந்தப் புதினம் தஞ்சைப் பல்கலைக்கழகத்தின் 1990 ஆம் ஆண்டிற்கான இராசராசன் விருது பெற்றது.  
வாளுக்கு வேலி தென் தமிழகத்தில் கி.பி. 18ம் நூற்றாண்டில் வெள்ளையர்களின் ஆட்சியதிகாரத்தை எதிர்த்துப் போரிட்ட ஒரு கள்ளர் நாட்டுத் தலைவராவார். மாமன்னர் மருதுபாண்டியர்களின் உற்ற நண்பராக விளங்கிய வாளுக்கு வேலியின் போர்ப்படைகள் வெள்ளையர்களுக்கெதிரான போரில் மருதுபாண்டியர்களுக்கு பெரிதும் உதவின.  
இந்த புதினக்கதை தென்பாண்டி சிங்கம் என்ற பெயரில் தொலைக்காட்சித் தொடராகவும் பொதிகை தொலைக்காட்சியில் வெளியானது. இதில் நடிகர் நாசர் முதன்மை வேடத்தில் நடித்தார். இத்தொடருக்கு இளையராஜா இசையமைத்தார்.
# அல்லைல் மெத்தில் சல்பைடு

**அல்லைல் மெத்தில் சல்பைடு** *(Allyl methyl sulphide)* என்பது CH<sub>2</sub>=CHCH<sub>2</sub>SCH<sub>3</sub> என்ற வேதி வாய்ப்பாடு கொண்ட ஒரு கரிம கந்தகச் சேர்மமாகும். ஆங்கிலத்தில் சுருக்கமாக இதை ஏ.எம்.எசு (AMS) என்பார்கள். அல்லைல் மெத்தில் சல்பைடு மூலக்கூற்றில் அல்லைல் (CH<sub>2</sub>=CHCH<sub>2</sub>) மற்றும் சல்பைடு என்ற இரண்டு வேதி வினைக்குழுக்கள் காணப்படுகின்றன. நிறமற்ற திரவமாகக் காணப்படும் இச்சேர்மம் ஆல்கைல் சல்பைடுகள் போல வலிமையான நெடியை கொண்டதாக உள்ளது. வெள்ளைப் பூண்டின் வளர்சிதை மாற்றத்தின் உடன் விளைபொருளான இச்சேர்மமே வெள்ளைப் பூண்டின் நாற்றத்திற்கு காரணாமுமாகும்  
அல்லைல் குளோரைடுடன் சோடியம் ஐதராக்சைடும் மீத்தேன் தயாலும் சேர்த்து வினைபுரியச் செய்தால் அல்லைல் மெத்தில் சல்பைடு தயாரிக்கலாம்.  
CH<sub>2</sub>=CHCH<sub>2</sub>Cl + NaOH(aq) + CH<sub>3</sub>SH → CH<sub>2</sub>=CHCH<sub>2</sub>SCH<sub>3</sub> + NaCl + H<sub>2</sub>O
# பொலிவியா தேசிய காற்பந்து அணி

**பொலிவியா தேசிய காற்பந்து அணி** (*Bolivia national football team*) 1926ஆம் ஆண்டு முதல் பன்னாட்டு காற்பந்து போட்டிகளில் பொலிவியா சார்பாக விளையாடும் அணியாகும். பொலிவியக் காற்பந்துக் கூட்டமைப்பினால் (FBF) பன்னாட்டுக் காற்பந்துச் சங்கங்களின் கூட்டமைப்பின் கீழான தென்னமெரிக்க காற்பந்துக் கூட்டமைப்பின் பத்து உறுப்பினர்களில் ஒன்றாகும்.  
1930 மற்றும் 1950 உலகக்கோப்பைகளில் பங்கேற்றுள்ள இந்த அணி பன்னாட்டுக் காற்பந்துக் கூட்டமைப்பு ஒருங்கிணைக்கத் தொடங்கிய பிறகு ஒருமுறைதான் தகுதி பெற்றுள்ளது—1994. அவ்வாண்டு,சிகாகோவில் நடந்த உலகக்கோப்பை விளையாட்டில் முதல் சுற்றிலேயே வாகையாளர்கள் செருமனியுடன் மோதி 0-1 என்ற கணக்கில் தோற்றது. 'இதன்பிறகு எந்த உலகக்கோப்பையிலும் முதல் சுற்றைக் கடந்து பொலிவியா விளையாடியதில்லை. இருப்பினும், கோபா அமெரிக்காவில் 1963இல் வாகையாளர்களாகவும் 1997இல் இரண்டாவதாகவும் வென்றுள்ளார்கள். 2015ஆம் ஆண்டு சிலியில் நடந்த கோபா அமெரிக்கா போட்டிகளில் எக்குவடோரை 3–2 என்ற கணக்கில் தோற்கடித்து, 1997க்குப் பிறகு முதல்முறையாக காலிறுதிக்கு முன்னேறினர்.  
=
# தி பெஸ்ட் ஆபர் (2013 திரைப்படம்)

**தி பெஸ்ட் ஆபர்** 2013ல் வெளிவந்த காதல் மற்றும் மர்மம் நிறைந்த திரைப்படமாகும். இதனை குஸெப்பே தோர்னதோரே எழுதி இயக்கியிருந்தார். இத்திரைப்படத்தில் ஜாஃப்ரி ரஷ், ஜிம் ஸ்டிரகுல்ஸ் மற்றும் டொனால்ட் சதர்லேண்ட் ஆகியோர் நடித்திருந்தனர்.  
என்னியோ மாரிகோனி இத்திரைப்படத்திற்கு இசையமைத்திருந்தார். இத்திரைப்படம் சிறந்த ஒளிப்பதிவுக்காகவும், இசைக்காகவும் போற்றப்பட்டாலும், பல்வேறு மாறுபட்ட விமர்சனங்களை எதிர் கொண்டது.
# தி பெஸ்ட் ஆபர் (2013 திரைப்படம்)

## கதை சுருக்கம்

ஏலம் விடும் தொழிலைச் செய்யும் கதாநாயகன், தனக்கு வரும் ஏலப்பொருட்களில் சிறந்த பெண்ணின் ஓவியங்களை மட்டும் தானே வைத்துக்கொள்கிறான். அந்த அரிய பொக்கிசங்களை கதாநாயகனை ஏமாற்றி அவன் காதலி எடுத்து சென்றுவிடுகிறாள்.
# அம்மான்பச்சரிசி

**அம்மான்பச்சரிசி** (Euphorbia Thymifolia; **சிற்றம்மான் பச்சரிசி**) என்பது ஒரு தாவரமாகும். இதில் சிவப்பு நிறமுடையது சற்று பெரியதாகவும், பச்சை நிறமுடையது சிறியதாகவும் இருக்கும். இதன் வட்டவடிவ காயில் அரிசியின் நுனிபோன்று காணப்படும். தரையோடு படரும் இனம், சிறுசெடி என இரண்டு வகைகள் உண்டு.
# அம்மான்பச்சரிசி

## அகத்தியர் குணவாகடம் பாடல்

அகத்தியர் குணவாகடத்தில் அம்மான்பச்சரிசியின் மருத்துவ குணம் பற்றிக் கூறும் பாடல்:  
"காந்தல் விரணமலக் கட்டுமேந் கந்தடிப்புச்  
சேர்ந்த திணவிவைகள் தேகம்விட்டுப் பேர்ந்தொன்றாய்  
ஓடுமம்மான் பச்சரிசிச் குண்மை இனத்துடனே  
கூடும்மா ணொத்த கண்ணாய்! கூறு"
# வெனிசுவேலா தேசிய காற்பந்து அணி

**வெனிசுவேலா தேசிய காற்பந்து அணி** (*Venezuela national football team*) பன்னாட்டு காற்பந்து போட்டிகளில் வெனிசுவேலா சார்பாக விளையாடும் அணியாகும். இது பெடரேசன் வெனெசொலானா டெ புட்பால் என்ற வெனிசுவேலா கால்பந்துக் கூட்டமைப்பால் ஒருங்கிணைக்கப்படுகின்றது. இவர்களது சீருடை பூஞ்சைக்கொல்லி வண்ணத்தில் உள்ளதால் இவர்களுக்கு *லா வினோடினோ* என்ற பெயருள்ளது.  
மற்ற தென்னமெரிக்க நாடுகளைப் போலன்றி, கரீபியன் நாடுகளைப் போல, வெனிசுவேலாவில் அடிபந்தாட்டம் மிகவும் பரவலான ஆர்வத்தைப் பெற்றுள்ளது; இதனால் காற்பந்து விளையாட்டில் போதுமான திறன் வெளிப்படவில்லை. எனவே தென்னமெரிக்க கால்பந்துக் கூட்டமைப்பு ஒருங்கிணைக்கும் போட்டிகளில் வெனிசுவேலா எதிலும் வெற்றி பெறவில்லை. 2014ஆம் ஆண்டு வரை தென்னமெரிக்க கால்பந்துக் கூட்டமைப்பு உறுப்பினர்களில் உலகக்கோப்பைக்கு தகுதி பெறாத ஒரே அணி வெனிசுவேலா தேசிய காற்பந்து அணிதான். பெரும்பாலும் தகுதிச்சுற்றுக்களில் ஒரு வெற்றி கூட பதிக்காமல் பங்கேற்றுள்ளது; இது கடந்த இரு தகுதிச் சுற்று போட்டிகளில் சற்றே முன்னேற்றம் கண்டுள்ளது. 2011 வரை கோபா அமெரிக்காவில் மிகச்சிறந்த முயற்சியாக 1967இல் தங்கள் முதல் பங்கேற்பில் ஐந்தாவதாக வந்ததுதான். காற்பந்து முதன்மை விளையாட்டாக இல்லாத நாடுகளிலும் (சப்பான், ஆத்திரேலியா, ஐக்கிய அமெரிக்கா) தற்போது உலகக்கோப்பையின் புகழ் பரவத்தொடங்கிய பிறகே தேசிய அணிக்கு கூடுதலான இரசிகர் குழாமும் ஊக்கவினைகளும் ஏற்பட்டுள்ளன.
# போலிங்கெர் பட்டைகள்

**போலிங்கெர் பட்டைகள்** (*Bollinger bands*) என்பது ஜான் போலிங்கெர் என்பவரால் 1980களில் உருவாக்கப்பட்ட ஒரு தொழினுட்பப் பகுப்பாய்வுக் கருவி ஆகும். இந்த போலிங்கெர் பட்டைகள் சராசரியாக நகர்கிற (moving average envelope) முறையைப் போன்றது. பங்குகளின் சராசரியாக நகர்கிற விலைக்கு மேலும் கீழும் ஒரு குறிப்பிட்ட இடைவழியில் இரண்டு கோடுகள் ஒரு உறை போன்று வரையப்பட்டிருக்கும். இந்த இரண்டு கோடுகளுக்கும் இடையில் உள்ள பகுதி ஒரு பட்டை (band) ஆகும். சராசரியாக நகர்கிற முறைக்கும் போலிங்கெர் பட்டைக்கும் இடையில் சிறிது வித்தியாசம் உள்ளது. சராசரியாக நகர்கிற முறையில் அதனுடைய பட்டையகலம் (band width) ஒரு குறிப்பிட்ட அளவைக் கொண்டிருக்கும். போலிங்கெர் பேண்டில் இந்த குறிப்பிட்ட அளவுக்குப் பதிலாக திட்ட விலக்கத்தை (standard deviation) கொண்டு அளவிடப்படுகிறது. திட்ட விலக்கம் பொதுவாகப் பங்கு சந்தையின் ஏற்ற இறக்கம் பொறுத்து அமைவதால் இதன் பட்டையகலம் தன்னைத்தானே சரி செய்துகொள்ளும் தன்மையைக் கொண்டுள்ளது.
# போலிங்கெர் பட்டைகள்

## விளக்கம்

போலிங்கெர் பட்டைகள் பங்குச்சந்தையில் பங்குகளின் விலையின் ஏற்ற இறக்கங்களை அறிய உபயோகப்படுத்தப்படும் பங்கு காட்டி (indicator) ஆகும். பங்குகளின் விலைக்கு ஏற்றவாறு இந்தப் பட்டை அகலம் வேறுபடும். பங்குகளின் விலையில் ஏற்படும் மாற்றங்கள் அதிகமாக இருந்தால் (high volatility) போலிங்கெர் பேண்டில் பட்டை அகலம் கூடும். மாறாகப் பங்குகளின் விலையில் ஏற்படும் மாற்றங்கள் குறைவாக இருந்தால் (low volatility) போலிங்கெர் பேண்டில் பட்டை அகலம் குறையும். இதைக் கொண்டு பங்குகள் வாங்குவதை அல்லது விற்பதை முடிவுசெய்யலாம்.
# போலிங்கெர் பட்டைகள்

## போலிங்கெர் பட்டைகளின் பண்புகள்

ஜான் போலிங்கெர், இதன் பண்புகளை இவ்வாறு விவரிக்கிறார்.  
- போலிங்கெர் பேண்டின் பட்டை அகலம் குறைவானதற்குப் பிறகு பங்குகளின் விலைமாற்றம் திடீரென மாறுவதற்கு வாய்ப்பு அதிகம்.
- பங்குகளின் விலை இந்தப் பட்டையை விட்டு வெளியே சென்றால் அதே போக்கு நீடிக்கும்.
- பங்குகளின் அதிக விலையும் குறைவான விலையும் இந்தப் பட்டைக்கு வெளியேயும், அதனைத் தொடர்ந்து பங்குகளின் அதிக விலையும் குறைவான விலையும் இந்தப் பட்டைக்கு உள்ளேயும் ஏற்பட்டால் போக்கில் மாற்றம் ஏற்பட வாய்ப்பு உள்ளது.
# போலிங்கெர் பட்டைகள்

## கணக்கீடு

போலிங்கெர் பட்டைகளில் மூன்று கோடுகள் உள்ளன. அதாவது பங்குகளின் சராசரியாக நகர்கிற விலையின் மேல் மற்றும் கீழ் புறத்தில் உள்ளது இரண்டு கோடுகள் உள்ளன. பின்வரும் சமன்பாட்டில் "n" என்பது சராசரியாக நகர்கிற விலையின் எடுத்துக் கொள்ளப்படும் நாட்கள் ஆகும்.  
நடுப் பட்டை = <math>\frac{\sum_{k=1}^N Close_k}{n}</math>  
மேல் பட்டையும் கீழ் பட்டையும், நடு பட்டையைலிருந்து திட்ட விலக்கத்திற்கு தகுந்த தொலைவில் இருக்கும்.  
மேல் பட்டை = நடு பட்டை +<math>\biggr[D*\sqrt{\frac{\sum_{k=1}^N\biggl(Close_k-Middle band\biggr)^2}{n}}\biggr]</math>  
கீழ் பட்டை = நடு பட்டை-<math>\biggr[D*\sqrt{\frac{\sum_{k=1}^N\biggl(Close_k-Middle band\biggr)^2}{n}}\biggr]</math>  
போலிங்கெர் n = 20 என்பதைச் சராசரியாக நகர்கிற விலையாகக் கொண்டார்.
# 1554

ஆண்டு **1554** (MDLIV) பழைய யூலியன் நாட்காட்டியில் திங்கட்கிழமையில் துவங்கிய ஒரு சாதாரண ஆண்டு ஆகும்.
# 1554

## நிகழ்வுகள்

- சனவரி 5 &ndash; நெதர்லாந்து ஐன்டோவன் என்ற இடத்த்ல் பெரும் தீ விபத்து ஏற்பட்டது.
- சனவரி 25 &ndash; பிரேசிலில் சாவோ பாவுலோ நகரம் அமைக்கப்பட்டது.
- பெப்ரவரி 12 &ndash; இங்கிலாந்தின் முடிக்குரியவராக 1553 இல் உரிமை கோரிய லேடி ஜேன் கிரே தலை துண்டிக்கப்பட்டு மரணதண்டனைக்குட்படுத்தப்பட்டார்.
- மார்ச் 15 &ndash; புனித சவேரியாரின் உடல் கோவாவிற்கு கொண்டு வரப்பட்டது.
- மார்ச் 18 &ndash; இளவரசி எலிசபெத் இலண்டன் கோபுரத்தில் சிறையில் அடைக்கப்பட்டார்.
- சூலை 23&ndash;சூலை 25 &ndash; இங்கிலாந்தின் அரசி முதலாம் மேரி நேப்பில்சின் பிலிப்பைத் திருமணம் புரிந்தார்.
- நவம்பர் &ndash; ஆங்கிலேயக் கடற்படையைச் சேர்ந்த கப்டன் ஜோன் லொக் கினிக்கான பயணத்தை மேற்கொண்டார்.
- கத்தோலிக்க மறுமலர்ச்சி ஆரம்பம்
- பெப்ரவரி 11 &ndash; தமிழ் மொழியிலும் போர்த்துகீசியத்திலும் அமைந்த [திருமறைச்] சிற்றேடு என்ற முதலாவது தமிழ் புத்தகம் லிசுபனில் வெளியானது.
# 1554

## பிறப்புகள்

- சனவரி 9 &ndash; பதினைந்தாம் கிரகோரி (திருத்தந்தை) (இ. 1623)
# 1555

ஆண்டு **1555** (MDLV) பழைய யூலியன் நாட்காட்டியில் செவ்வாய்க்கிழமையில் துவங்கிய ஒரு சாதாரண ஆண்டு ஆகும்.
# 1555

## நிகழ்வுகள்

- சனவரி 22 &ndash; பர்மாவின் மேற்பகுதியில் ஆவா இராச்சியம் வீழ்ச்சியடைந்தது.
- பெப்ரவரி 4 &ndash; ஜோன் ரொஜர்சு இலண்டனில் தீயில் எரிக்கப்பட்டு மரணதண்டனைக்குள்ளாக்கப்பட்டார். இங்கிலாந்தின் முதலாம் மேரியின் ஆட்சியில் சீர்திருத்தத் திருச்சபையின் முதலாவது மாவீரரானவர் இவராவார்.
- பெப்ரவரி 8 &ndash; சீர்திருத்தத் திருச்சபையின் லாரன்சு சோன்டர்சு தீயில் எரிக்கப்பட்டு மரணதண்டனைக்குள்ளாக்கப்பட்டார்.
- ஏப்ரல் 10 &ndash; இரண்டாம் மர்செல்லுசு 222வது திருத்தந்தையாக நியமிக்கப்பட்டார். 22 நாட்கள் மட்டுமே இவர் பதவியில் இருந்தார்.
- மே 23 &ndash; நான்காம் பவுல் 223வது திருத்தந்தையாக நியமிக்கப்பட்டார்.
- சூலை 12 &ndash; திருத்தந்தை நான்காம் பவுல் உரோமில் முதலாவது யூத சேரியை ஆரம்பித்தார்.
- அக்டோபர் 25 &ndash; புனித உரோமைப் பேரரசன் ஐந்தாம் சார்லசு முடி துறந்ததை அடுத்து முதலாம் பெர்டினாண்டு ஆட்சியேறினான்.
- உருசியா பின்லாந்து மீதான தாக்குதலை ஆரம்பித்தது. சுவீடன் உடனான உருசியாவின் 60-ஆண்டு கால அமைதி ஒப்பந்தம் முறிவடைந்தது.
- நசிருதீன் உமாயூன் முகலாயப் பேரரசனாக முடிசூடினான்.
- ஆங்கிலேயக் கடற்படைக் கப்டன் ஜோன் லொக் தனது கினி பயணத்தை முடித்து திரும்பினான். தனது பிற்கால வணிக மொழிபெயர்ப்புத் தேவைக்காக அங்கிருந்து 5 இன மக்களை அழைத்து வந்தான்.
- கருப்பினத்தவரைக் குறிக்கும் எசுப்பானியச் சொல்லான "நீக்ரோ" புழக்கத்துக்கு வந்தது.
# 1555

## இறப்புகள்

- மார்ச் 23 &ndash; மூன்றாம் ஜூலியுஸ் (திருத்தந்தை) (பி. 1487)
- ஏப்ரல் 30 &ndash; இரண்டாம் மர்செல்லுஸ் (திருத்தந்தை) (பி. 1501)
# எஸ். பி. சண்முகநாதன்

**எஸ். பி. சண்முகநாதன்** என்பவர் ஒரு தமிழக அரசியல்வாதி மற்றும் முன்னாள் அமைச்சராவார். இவர் தூத்துக்குடி மாவட்டம் பண்டாராவிளையைச் சேர்ந்தவர் இவர் ஸ்ரீவைகுண்டம் தொகுதியில் வெற்றி பெற்று சட்டமன்றத்துக்கு தேர்ந்தெடுக்கப்பட்டு 1996-ஆம் ஆண்டு திமுக ஆட்சியில் ஜவுளி மற்றும் கைத்தறி துறை மந்திரியாக பதவி வகித்தார்.
பின்பு 2011-ம் ஆண்டு இதே தொகுதியில் அதிமுக சார்பில் வெற்றி பெற்று இந்து சமய அறநிலையத்துறை அமைச்சராக பணிபுரிந்து இருக்கிறார்.
- அடுத்த நடந்த 2016 சட்டமன்ற தேர்தலில் இதே தொகுதியில் வெற்றி பெற்று பால்வளத்துறை அமைச்சராக நியமிக்கப்பட்டார்.
- பின்பு அவ்வாண்டே முதலமைச்சர் ஜெயலலிதா மரணத்திற்கு பிறகு அதிமுகவில் இருந்து விலகினார். தமிழக அமைச்சரவையில் 2016 ஆகத்து 29 அன்று நடந்த மாற்றத்தில் சண்முகநாதன் அமைச்சர் பதவியிலிருந்து நீக்கப்பட்டார்.
# ஆர். பி. உதயகுமார்

**ஆர். பி. உதயக்குமார்** என்பவர் ஒரு தமிழக அரசியல்வாதியும் முன்னாள் அமைச்சரும் ஆவார். இவர் தமிழ்நாடு சட்டமன்ற எதிர்க்கட்சித் துணைத் தலைவராக உள்ளார். இவர் பி. காம்., பி. எல்., எம். எஸ். டபிள்யூ படித்துள்ளார். 2011 ஆம் ஆண்டு நடந்த சட்டமன்ற தேர்தலில், சாத்தூர் தொகுதியில் போட்டியிட்டு வெற்றி பெற்று, தகவல் தொழில்நுட்ப அமைச்சராக பணியாற்றினார். பின்னர் 2016 ஆம் ஆண்டு நடந்த சட்டமன்றத் தேர்தலில் திருமங்கலம் தொகுதியில் போட்டியிட்டு, வருவாய்த்துறை அமைச்சராக நியமிக்கப்பட்டார். இவர் அண்ணா திராவிட முன்னேற்றக் கழகத்தைச் சேர்ந்தவர்.
2021 ஆம் ஆண்டில் நடைபெற்ற சட்டமன்றத் தேர்தலில் திருமங்கலம் தொகுதியில் இருந்து அதிமுக சார்பில் சட்டமன்ற உறுப்பினரானார்.
# 1557

ஆண்டு **1557** (MDLVII) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு சாதாரண ஆண்டு ஆகும்.
# 1557

## நிகழ்வுகள்

- சூன் 7 &ndash; இங்கிலாந்தின் முதலாம் மேரி தனது கணவர் எசுப்பானியாவின் இரண்டாம் பிலிப்புவின் பிரான்சுக்கு எதிரான போரில் இணைந்து கொண்டார்.
- சீனாவின் மிங் அரசின் அனுமதியுடன், மேற்கத்தைய, கீழைத்தேய வணிகர்களின் நலன்களைக் கருத்தில் கொண்டு, போர்த்துக்கீசர் மக்காவுவில் குடியேறினர்.
- எசுப்பானியா திவாலா நிலைக்கு வந்தது.
- வேல்சு கணிதவியலாளர் ராபர்ட் ரெக்கார்டே என்பவர் சமன் (=), மற்றும் ஆங்கிலக் கூட்டல், கழித்தல் குறிகளை தனது *The Whetstone of Witte* எனும் நூலில் அறிமுகப்படுத்தினார்.
# 1557

## இறப்புகள்

- சூன் 11 &ndash; போர்த்துகலின் மூன்றாம் யோவான் மன்னர் (பி. 1502)
- செப்டம்பர் 1 &ndash; இழ்சாக் கார்ட்டியே, பிரெஞ்சு நாடுகாண் பயணி (பி. 1491)
- டிசம்பர் 13 &ndash; டார்ட்டாக்ளியா, இத்தாலியக் கணிதவியலர் (பி. 1499)
# எம். ஆர். விஜயபாஸ்கர்

**எம். ஆர். விஜயபாஸ்கர்** (*M. R. Vijayabhaskar*) (எம்ஆர்வி என்றும் அழைக்கப்படுபவர்) ஒரு அரசியல்வாதி ஆவார். இவர் பதினைந்தாவது தமிழ்நாடு சட்டமன்ற உறுப்பினர் ஆவார். இவர் கரூர் தொகுதியில் அதிமுக வேட்பாளராக தேர்ந்தெடுக்கப்பட்டார். பேருந்து ஓட்டுநர் தனது ஓட்டுநர் உரிமத்தை தன்னுடன் கட்டாயம் வைத்திருக்க வேண்டும் என்ற விதியை இவர் வகுத்தார்.  
2016 மே மாதம் விஜயபாஸ்கரை போக்குவரத்துத் துறை அமைச்சராக ஜெ. ஜெயலலிதா நியமித்தார். இதுவே தமிழக அரசின் முதல் அமைச்சரவைப் பதவியாகும்.  
கரூரில், 2021 தமிழ்நாடு சட்டமன்றத் தேர்தலில் திமுகவின் வே. செந்தில்பாலாஜியிடம் 12,448 வாக்குகள் வித்தியாசத்தில் விஜயபாஸ்கர் தோல்வியடைந்தார்.
# எம். ஆர். விஜயபாஸ்கர்

## குடும்பம்

இவருடைய மனைவி பெயர் விஜயலட்சுமி. இவருக்கு அட்சயநிவேதா, அஸ்வர்தவர்ணிகா என இருமகள்கள் உள்ளனர்.
# வெல்லமண்டி நடராசன்

**வெல்லமண்டி. நல்லுசாமி. நடராசன்** என்பவர் ஒரு தமிழக அரசியல்வாதியாவார். பத்தாம் வகுப்புவரை படித்துள்ள இவருக்கு சரோஜாதேவி என்ற மனைவியும், கிருபாகரன், ஜவஹர்லால் நேரு ஆகிய இரு மகன்களும் உள்ளனர். இவர் கடந்த 1972 ஆம் ஆண்டு முதல் அதிமுகவில் கட்சியில் பணியாற்றி வருகிறார். இவர் சட்டமன்ற உறுப்பினராக ஆனபோது கட்சியில் திருச்சி மாநகர் மாவட்ட அ.தி.மு.க. அவைத் தலைவராக இருந்தார். 2016 ஆம் ஆண்டு திருச்சி கிழக்கு சட்டமன்றத் தொகுதியில் போட்டியிட்டு வெற்றிபெற்ற இவர், சுற்றுலாத் துறை அமைச்சராக நியமிக்கப்பட்டார்.
# பெரு தேசிய காற்பந்து அணி

**பெரு தேசிய காற்பந்து அணி** (*Peru national football team*), (*Selección de fútbol de Perú*) 1927ஆம் ஆண்டிலிருந்து பன்னாட்டு காற்பந்துப் போட்டிகளில் பெருவின் சார்பாக விளையாடும் அணியாகும். இதனை பெருவிய காற்பந்துக் கூட்டமைப்பு ஒருங்கிணைக்கின்றது. இது பன்னாட்டுக் காற்பந்துச் சங்கங்களின் கூட்டமைப்பு கீழான தென்னமெரிக்க கால்பந்துக் கூட்டமைப்பிலுள்ள பத்து அணிகளில் ஒன்றாகும். இந்த அணியின் செயற்றிறன் நிலையானதாக இல்லை; 1930களிலும் பின்னர் 1970களிலும் பல வெற்றிகளைப் பெற்றுள்ளது. இதன் தன்னக அரங்கமாக தலைநகர் லிமாவிலுள்ள தேசிய விளையாட்டரங்கம் (*Estadio Nacional*) உள்ளது.  
பெரு தேசிய அணி இருமுறை கோபா அமெரிக்காவை வென்றுள்ளது; உலகக்கோப்பை இறுதிப்போட்டிகளுக்கு நான்கு முறை தகுதி பெற்றுள்ளது. 1936ஆம் ஆண்டு ஒலிம்பிக் காற்பந்து போட்டிகளில் பங்கேற்றுள்ளது. காற்பந்துப் போட்டிகளில் சிலி மற்றும் எக்குவடோருடன் தொடர்ந்த பகை கொண்டுள்ளது. பெருவின் தேசியக் கொடியின் வண்ணங்களை கலந்து இந்த அணிக்கு சிவப்புக் குறுக்குக்கோடுகளுடனான வெள்ளை சட்டைகள் சீருடையாக உள்ளன. இந்த வடிவமைப்பு 1936 முதல் தொடர்ந்து பயன்படுத்தப்பட்டு வருகின்றது.  
பெரு அணி கடைசியாக 1982இல் உலகக்கோப்பை இறுதிப்போட்டிகளுக்கு தகுதி பெற்றது. அதன் பிறகு இதுவரை தகுதி பெறவில்லை. வேறெந்த பெரும் போட்டிகளிலும் வெற்றி பெறவில்லை. பெரு காற்பந்துக் கூட்டமைப்பில் எழுந்த ஊழல் குற்றச்சாட்டுக்களை பெருநாட்டு அரசு விசாரித்த நிலையில் 2008இல் பன்னாட்டு போட்டிகளில் பங்கேற்க இந்நாட்டிற்கு பிபா இடைக்காலத்தடை விதித்தது. ரிகார்தோ கரேசா வழிகாட்டுதலில் பெரு 2015ஆம் ஆண்டு கோபா அமெரிக்காவில் மூன்றாமிடத்தை எட்டியது. கோபா அமெரிக்கா நூறாண்டுகள் போட்டியில் பங்கேற்று வருகின்றது.
# பாசுபோரைல் புரோமைடு

**பாசுபோரைல் புரோமைடு** *(Phosphoryl bromide)* என்பது POBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.பாசுபரசு ஆக்சிபுரோமைடு என்ற பெயராலும் இச்சேர்மம் அழைக்கப்படுகிறது. பாசுபரசு முப்புரோமைடுடன் திரவநிலை புரோமினை மெதுவாகச் சேர்த்து அதைத் தொடர்ந்து மெதுவாக தண்ணீரைச் சேர்க்க வேண்டும். வினையில் உருவாகும் கரைசலை வெற்றிடத்தில் காய்ச்சி வடித்து பாசுபோரைல் புரோமைடு தயாரிக்கப்படுகிறது.  
இவ்வினைக்கான சமன்பாடு:  
3 PBr<sub>5</sub> + P<sub>2</sub>O<sub>5</sub> → 5 POBr<sub>3</sub>
# பாசுபோரைல் புரோமைடு

## பண்புகள்

அடர்த்தி 2.822, (சூடான நீரில்) உருகுநிலை 56° செல்சியசு, கொதிநிலை 192° (சிதைவடையும்) மதிப்புகள் கொண்ட மங்கலான ஆரஞ்சு நிறச்சாயத்தில் மெல்லிய தகடுகளாக பாசுபோரைல் புரோமைடு காணப்படுகிறது. தண்ணீரில் மெல்ல நீராற்பகுப்பு அடைந்து H3PO4 மற்றும் HBr ஆகியன உருவாகின்றன.  
ஈதர், பென்சீன், குளோரோஃபார்ம், கார்பன் டைசல்பைடு, அடர் கந்தக அமிலம் ஆகியனவற்றில் கரைகிறது. இச்சேர்மம் முத்திரையிடப்பட்ட கண்ணாடி குமிழ்களில் சேமித்து வைக்கப்படுகிறது.
# பாசுபோரைல் புளோரைடு

**பாசுபோரைல் புளோரைடு** *(Phosphoryl fluoride)* என்பது POF<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பொதுவாக பாசுபரசு ஆக்சி புளோரைடு என்ற பெயராலும் இச்சேர்மம் அழைக்கப்படுகிறது. இதுவொரு நச்சுத்தன்மை மிகுந்த ஒரு வாயுவாகும்.
# பாசுபோரைல் புளோரைடு

## வினைகள்

பாசுபோரைல் புளோரைடு இருமெத்திலமீனுடன் இணைந்து இருமெத்திலமினோபாசுபோரைல்புளோரைடு (CH3)2NPOF2 மற்றும் இருபுளோரோபாசுபேட்டு மற்றும் அறுபுளோரோபாசுபேட்டு அயனிகளை உற்பத்தி செய்கின்றன
# கடம்பூர் ராஜு

**கடம்பூர் ராஜு** நாய்டு (Kadambur Raju Naidu பிறப்பு: ஆகஸ்டு 20, 1959 ) என்பவர் ஒரு தமிழக அரசியல்வாதியாவார். இவர் தூத்துக்குடி மாவட்டம், கடம்பூர் அருகே உள்ள சிதம்பராபுரத்தில் பிறந்தவர். பி.யூ.சி. படிப்பை முடித்து, பின்னர் ஆசிரியர் பயிற்சி பள்ளியில் இடைநிலை ஆசிரியர் பயிற்சி பெற்றார். பின் அவரது சொந்த ஊரில் உள்ள இந்து தொடக்கப்பள்ளியில் ஆசிரியராகப் பணியாற்றினார். இவருக்கு இந்திரா காந்தி என்ற மனைவியும், அருண்குமார் என்ற மகனும், காயத்ரி என்ற மகளும் உள்ளனர். ஆசிரியர் வேலையை விட்டு விலகிய இவர் அதிமுகவில் சேர்ந்தார். 2011 ஆம் ஆண்டு சட்டமன்ற தேர்தலில் கோவில்பட்டி தொகுதியில் அ.தி.மு.க சார்பில் போட்டியிட்டு வெற்றி பெற்றார். மீண்டும் 2016 ஆம் ஆண்டு சட்டமன்றத் தேர்தலில் போட்டியிட்டு வென்று தமிழக அமைச்சரவையில் செய்தி மற்றும் விளம்பரத்துறை அமைச்சராக நியமிக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் கோவில்பட்டி தொகுதியில் இருந்து அதிமுக சார்பில் சட்டமன்ற உறுப்பினரானார்.
# திண்டுக்கல் சீனிவாசன்

**திண்டுக்கல் சீனிவாசன்** என்பவர் ஒரு தமிழக அரசியல்வாதியாவார். இவர் அனைத்திந்திய அண்ணா திராவிட முன்னேற்றக் கழகத்தின் (அதிமுக) பொருளாளராக உள்ளார். இவர் திண்டுக்கல்லில் உள்ள ஆர்.எம்.காலனியில் வசித்து வருகிறார். தொழில் அதிபரான இவர் எம்.ஏ. வரை படித்துள்ளார். 1989-ஆம் ஆண்டு முதன்முறையாக நாடாளுமன்ற உறுப்பினர் பதவிக்கு போட்டியிட்டு வெற்றி பெற்றார். அதன்பிறகு மூன்று முறை மீண்டும் நாடாளுமன்ற உறுப்பினராக. தேர்ந்தெடுக்கப்பட்டார். 2016-ஆம் ஆண்டு அதிமுக சார்பில் திண்டுக்கல் தொகுதியில் போட்டியிட்டு வெற்றிபெற்ற இவர் தமிழக வனத்துறை அமைச்சராக நியமிக்கப்பட்டார். 2021-ஆம் ஆண்டில் நடைபெற்ற சட்டமன்றத் தேர்தலில் திண்டுக்கல் தொகுதியில் இருந்து அதிமுக சார்பில் சட்டமன்ற உறுப்பினரானார்.
# உடுமலை கே. ராதாகிருஷ்ணன்

**உடுமலை கே. ராதாகிருஷ்ணன்** (Udumalai K. Radhakrishnan, பிறப்பு: 23-10-1965 ) என்பவர் தமிழக அரசியல்வாதியாவார். 2016 ஆண்டு சட்டமன்றத் தேர்தலில் உடுமலை சட்டமன்ற தொகுதியில் அ.தி.மு.க. வேட்பாளராக போட்டியிட்டு வெற்றிபெற்று தமிழக அமைச்சரவையில் வீட்டுவசதித்துறை அமைச்சராக நியமிக்கப்பட்டார்.  
இவர் கோவை மாவட்டம், பொள்ளாச்சி என். ஜி. எம். கல்லூரியில் பி.காம் படித்துள்ளார். இவருக்கு ஆர். கிருஷ்ணபிருந்தா என்ற மனைவியும், ஆர். ஜெயபிரனிதா என்ற மகளும், ஆர். நிவாஸ்ரீ என்ற மகனும் உள்ளனர். இவர் திருப்பூர் அ.தி.மு.க. புறநகர் மாவட்ட செயலாளராக இரண்டு முறையாக இருந்து வருகிறார். அத்துடன் தமிழ்நாடு அரசு கேபிள் டி.வி. நிறுவன தலைவராக இருந்தார்.
# பரகுவை தேசிய காற்பந்து அணி

}}  
**பராகுவே தேசிய காற்பந்து அணி** (*Paraguay national football team*) பன்னாட்டு ஆடவர் காற்பந்தாட்டங்களில் பராகுவேயின் சார்பாக விளையாடும் அணியாகும். இதனை பரகுவை காற்பந்துச் சங்கம் (*Asociación Paraguaya de Fútbol*) நிர்வகிக்கின்றது. பராகுவே தென்னமெரிக்க கால்பந்துக் கூட்டமைப்பின் பத்து உறுப்பினர்களில் ஒன்றாகும். *ஆல்பிரோயா* எனச் செல்லப்பெயரிடப்பட்டுள்ள இந்த அணி உலகக்கோப்பை காற்பந்து இறுதியாட்டங்களுக்கு எட்டு முறை தகுதி பெற்றுள்ளது (1930, 1950, 1958, 1986, 1998, 2002, 2006 and 2010); இரண்டாம் சுற்றுக்கு நான்கு முறை முன்னேஇயுள்ளது. வழமையாகப் பங்கேற்கும் கோபா அமெரிக்காவில் இருமுறை வாகை சூடியுள்ளது (1953, 1979). பிஃபா உலகத் தரவரிசையில் மிக உயர்ந்த இடமாக எட்டாமிடத்திலும் (மார்ச் 2001) மிகத் தாழ்ந்த இடமாக 103வதாகவும் (மே 1995) இருந்துள்ளது.  
இந்த தேசிய அணி அரெகெந்தீனப் பயிற்றுநர் கெரார்டோ மார்ட்டினோ வழிகாட்டுதலில் மிகுந்த வெற்றிகளை ஈட்டியுள்ளது; இதற்காக 2007இல் அவருக்கு சிறந்த தென்னமெரிக்க பயிற்றுநர் விருது கிடைத்தது. இவரது பயிற்சியில் பராகுவே தனது கால்பந்து வரலாற்றிலேயே முதல்முறையாக 2010ஆம் ஆண்டில் உலகக்கோப்பை காற்பந்து இறுதிப்போட்டியில் காலிறுதிக்கு முன்னேறியது. தவிரவும் 2011 கோபா அமெரிக்காவில் இறுதியாட்டத்தில் பங்கேற்றது; இதில் தோல்வியுற்று இரண்டாமிடம் பெற்றது.
# ஜமைக்கா தேசிய காற்பந்து அணி

**ஜமைக்கா தேசிய காற்பந்து அணி** ( *Jamaica national football team*) பன்னாட்டு காற்பந்து போட்டிகளில் ஜமைக்கா சார்பாக விளையாடும் தேசிய அணியாகும். இது ஜமைக்கா காற்பந்துக் கூட்டமைப்பின் கட்டுப்பாட்டில் இயங்குகின்றது. வட, மத்திய அமெரிக்க மற்றும் கரீபியன் கால்பந்துக் கூட்டமைப்பின் முதன்மை அணிகளில் இதுவும் ஒன்று. இந்த அணியினர் கரீபியன் கோப்பையை ஆறு முறை வென்றுள்ளனர்; கடைசியாக 2014ஆம் ஆண்டின் இறுதியாட்டத்தில் டிரினிடாடு மற்றும் டொபாகோ தேசிய காற்பந்து அணியை வென்று கோப்பையைக் கைப்பற்றினர். வட, மத்திய அமெரிக்க மற்றும் கரீபியன் கால்பந்துக் கூட்டமைப்பு தங்கக் கோப்பை இறுதியாட்டதிற்கு முன்னேறிய ஒரே கரீபியன் நாடாக ஜமைக்கா உள்ளது; 2015ஆம் ஆண்டில் தங்கக் கோப்பை இறுதியாட்டத்தில் பங்கேற்று மெக்சிக்கோவிடம் தோற்றது.  
ஜமைக்கா உலகக்கோப்பை காற்பந்து இறுதிப் போட்டிகளுக்கு ஒருமுறை (1998) தகுதி பெற்றது. ஐக்கிய அமெரிக்கா, ஹொண்டுராஸ், கோஸ்ட்டா ரிக்கா போன்று மெக்சிக்கோவுடன் உலகக்கோப்பை தகுதியாட்டத்தில் சமநிலை எய்திய கான்காகேஃப் அணிகளில் இதுவும் ஒன்றாகும்.
# அயர்லாந்து தேசிய காற்பந்து அணி

**அயர்லாந்துக் குடியரசு தேசிய காற்பந்து அணி** (*Republic of Ireland national football team*, ) அயர்லாந்துக் குடியரசின் காற்பந்து அணியாகும். இது அயர்லாந்து காற்பந்து வாரியத்தினால் நிருவகிக்கப்படுகிறது. இது தனது உள்ளகப் போட்டிகளை டப்லின் அவீவா அரங்கில் விளையாடுகிறது.  
இவ்வணி தனது முதலாவது போட்டியை 1924 ஆம் ஆண்டில் ஒலிம்பிக் போட்டிகளில் விளையாடி காலிறுதிகளை எட்டியது. 1924 முதல் 1936 வரை இவ்வணி *ஐரிய சுயாதீன நாடு* அணி எனவும், பின்னர் 1950 வரை *எயிர்* (Éire) அல்லது அயர்லாந்து எனவும் அழைக்கப்பட்டது.  
1993 ஆகத்தில் FIFA தரவரிசையில் உலகின் 6வது சிறந்த அணியாக இருந்தது. 2014 சூனில் இதன் தரம் 70 ஆகக் குறைந்தது.
# பனாமா தேசிய காற்பந்து அணி

**பனாமா தேசிய காற்பந்து அணி** (*Panama national football team*, ) பன்னாட்டு காற்பந்து போட்டிகளில் பனாமா சார்பாக விளையாடும் தேசிய அணியாகும். பனாமாவில் காற்பந்தாட்டத்தை ஒருங்கிணைக்கும் பனாமா காற்பந்து கூட்டமைப்பின் கட்டுப்பாட்டில் இந்த அணி இயங்குகின்றது. இந்தக் கூட்டமைப்பு வட, மத்திய அமெரிக்க மற்றும் கரீபியன் கால்பந்துக் கூட்டமைப்பு மற்றும் வட்டார உன்கேஃப் அமைப்புகளில் உறுப்பினராக உள்ளது. 2005 மற்றும் 2013ஆம் ஆண்டுகளில் கான்காகேஃப் தங்கக் கோப்பை போட்டிகளில் இரண்டாமிடத்தை எட்டியது. 2006ஆம் ஆண்டு உலகக்கோப்பை தகுதிப் போட்டிகளில் நான்காம் சுற்றுவரை வென்றது.
# வட அயர்லாந்து தேசிய காற்பந்து அணி

**வட அயர்லாந்து தேசிய கால்பந்து அணி** (*Northern Ireland national football team*) என்பது வட அயர்லாந்தைப் பிரதொநிதித்துவப் படுத்தும் பன்னாட்டு கால்பந்து அணியாகும். 1882 முதல் 1921 வரை அயர்லாந்து முழுவதும் ஒரே அணியில் "அயர்லாந்து தேசிய கால்பந்து அணி என்ற பெயரில் அயர்லாந்து கால்பந்துச் சங்கத்தின் (IFA) ஆதரவில் விளையாடின. 1921 ஆம் ஆண்டில் ஐரிய சுயாதீன நாடு உருவான போது, அயர்லாந்து கால்பந்துச் சங்கம் வட அயர்லாந்துக்கு மட்டும் உரியதாக சட்டமியற்றப்பட்டது. ஆனாலும், தேசிய கால்பந்து அணி ஒரே அணியில் "அயர்லாந்து" என்ற பெயரில் 1950 வரை விளையாடி வந்தது. அயர்லாந்து என்ற பெயர் 1970கள் வரை புழக்கத்தில் இருந்தது. அயர்லாந்துக் குடியரசின் கால்பந்து சங்கம் (FAI) தனியான அயர்லாந்து தேசிய காற்பந்து அணியை உருவாக்கி விளையாடி வருகிறது.  
ஒலிம்பிக் போட்டிகளில் வட அயர்லாந்து ஐக்கிய இராச்சியத்தின் அணியில் விளையாடி வருகிறது. ஏனைய பன்னாட்டுப் போட்டிகளில் தனியான அணியாக விளையாடுகிறது.  
வட அயர்லாந்து மூன்று உலகக்கோப்பை காற்பந்து போட்டிகளில் பங்குபற்றியது. 1958, 1982 போட்டிகளில் காலிறுதிக்குத் தகுதி பெற்றது. யூரோ 2016 போட்டியில் முதன் முறையாக ஐரோப்பியப் போட்டிகளில் பங்குபெறத் தகுதி பெற்றது.
# வார்ப்புரு:Round8-with third

| &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; | &nbsp; |
| --- | --- | --- | --- | --- | --- | --- | --- | --- | --- |
| &nbsp; | &nbsp; | &nbsp; | &nbsp; |  |  |  |  |  |  |
| &nbsp;} | &nbsp;} |  |  |  |  |  |  |  |  |
| &nbsp;} | &nbsp;} | &nbsp; |  |  |  |  |  |  |  |
| &nbsp;} | &nbsp;} |  |  |  |  |  |  |  |  |
| &nbsp; | &nbsp;} | &nbsp;} | &nbsp; |  |  |  |  |  |  |
| &nbsp;} | &nbsp;} |  |  |  |  |  |  |  |  |
| &nbsp;} | &nbsp;} | &nbsp; |  |  |  |  |  |  |  |
| &nbsp;} | &nbsp;} |  |  |  |  |  |  |  |  |
| &nbsp; | &nbsp;} | &nbsp;} |  |  |  |  |  |  |  |
| &nbsp;} | &nbsp;} |  |  |  |  |  |  |  |  |
| &nbsp;} | &nbsp;} | &nbsp; |  |  |  |  |  |  |  |
| &nbsp;} | &nbsp;} | } |  |  |  |  |  |  |  |
| &nbsp; | &nbsp;} | &nbsp;} | &nbsp; |  |  |  |  |  |  |
| &nbsp;} | &nbsp;} | &nbsp;} | &nbsp;} |  |  |  |  |  |  |
| &nbsp;} | &nbsp;} | &nbsp; | &nbsp;} | &nbsp;} |  |  |  |  |  |
| }<noinclude> |  |  |  |  |  |  |  |  |  |
# வார்ப்புரு:Round8-with third

## Usage

<pre>  
</pre>  
</noinclude>
# எ பிட்டர்ஸ்வீட் லைப்

**எ பிட்டர்ஸ்வீட் லைப்** 2005ல் தென்கொரியாவில் வெளிவந்த திரைப்படமாகும். இதனை கிம் ஜீ-வூண் எழுதி இயக்கியிருந்தார். இத்திரைப்படத்தில் லீ பியுங் ஹுன் பிரதான கதாப்பாத்திரமாக நடித்திருந்தார். கொரியாவின் வாழும் குண்டர்களின் வாழ்க்கையை சித்தரிக்கும் இப்படத்தில், அதிக வன்முறை காட்சிகள் இருந்தன. இருப்பினும் கொரியாவில் நல்ல வசூலைப் பெற்றுத்தந்தது.
# எ பிட்டர்ஸ்வீட் லைப்

## கதைச் சுருக்கம்

கதாநாயகன் கொரியாவில் வாழும் குண்டர்களில் திறமையானவன். தன்னுடைய முதலாளிக்கு ஏழு வருடங்களாக விசுவாசமாக வேலைசெய்கிறான். ஆனால் அவர் கொடுத்த சிறிய வேலையான ஒரு பெண்ணை கொல்லமுடியாமல் தவிக்கிறான். அதனை அறிந்த முதலாளிக்கும் கதாநாயகனுக்கும் இடையே நடக்கும் சம்பவங்களே படம்.
# எ பிட்டர்ஸ்வீட் லைப்

## கதை

கிம்-சுன்-வூ குண்டர்களில் தன்னுடைய முதலாளி காங்கிக்கு விசுவாசமாக வேலை செய்பவனாக இருக்கிறான். ஏழு வருடங்களில் முதலாளி கொடுத்த எல்லாப் பணிகளையும் சரியாக செய்து பெயர் பெற்றிருக்கிறார். மூன்றுநாள் பயணமாக வெளிநாடு செல்லும் காங், அதற்கு முன் கிம்மிடன் தன்னுடைய ரகசிய காதலியை கண்காணிக்க சொல்கிறார். அவளுக்கு இளைஞன் ஒருவனுடன் காதல் இருப்பதாகவும், அவர்கள் எல்லை மீறினால் தன்னை கைபேசியில் அழைக்கவோ அல்லது இருவரையும் கொலை செய்துவிடும்படியோ காங் கட்டளையிடுகிறார்.
# வேல்சு தேசிய காற்பந்து அணி

**வேல்சு தேசிய காற்பந்து அணி** (*Wales national football team*) என்பது பன்னாட்டு சங்கக் கால்பந்து போட்டிகளில் வேல்சைப் பிரதிநித்தித்துவப்படுத்தும் அணியாகும். இது வேல்சு கால்பந்துச் சங்கத்தினால் (FAW) நிருவகிக்கப்படுகிறது. இச்சங்கமே உலகின் மூன்றாவது மிகப் பழமையான கால்பந்து சங்கம் ஆகும்.  
வேல்சு அணி ஐக்கிய இராச்சியத்தில் உள்ளடக்கப்பட்டிருந்தாலும், பன்னாட்டுப் போட்டிகளில் தனித்தே போட்டியிடுகிறது. ஆனாலும், ஒலிம்பிக் போட்டிகளில் ஐக்கிய இராச்சிய அணியில் போட்டியிடுகிறது.  
வரலாற்றில், வேல்சு அணி இரண்டு தடவைகள் மட்டுமே பன்னாட்டு இறுதிச் சுற்றுப் போட்டிகளில் பங்குபற்றத் தகுதி பெற்றது. 1958 உலகக்கோப்பை காற்பந்து போட்டியில் காலிறுதிக்குத் தகுதி பெற்றது. யூரோ 2016 போட்டியில் விளையாடத் தகுதி பெற்றது.
# அல்பேனியா தேசிய காற்பந்து அணி

**அல்பேனியா தேசிய கால்பந்து அணி** (*Albania national football team*) என்பது அல்பேனியாவைப் பிரதிநிதித்துவப்படுத்தும் சங்கக் கால்பந்து அணியாகும். இவ்வமைப்பு 1946 ஆம் ஆண்டில் அமைக்கப்பட்டது.  
அல்பேனிய அணி 1946 பால்கன் கோப்பை, 2000 மால்ட்டா ரொத்மன்சு பன்னாட்டுப் போட்டிகளில் பங்குபற்றி வெற்றி பெற்றது. ஆனாலும், அது எந்தவொரு முக்கிய ஐரோப்பிய கால்பந்து சங்கம் அல்லது பன்னாட்டு கால்பந்து சங்கப் போட்டிகள் எதிலும் விளையாடவில்லை. முதற்தடவையாக யூரோ 2016 போட்டிகளில் விளையாடத் தகுதி பெற்றது.
# கிம் யியோங்-கேல்

**கிம் யியோங்-கேல்** (பிறப்பு:பிப்ரவரி 25, 1953) தென் கொரியா சேர்ந்த நடிகராவார். இவர் வைட் ஸ்மைல் (1981) திரைப்படத்தின் மூலம் பிரபலமாக அறியப்படுபவர். எம்பரர் வாங் கன் (2000-2002) தொலைக்காட்சி தொடரில் குங்க் யீயாகவும், *எ பிட்டர்ஸ்வீட் லைப்* (2005)ல் குண்டர்களின் தலைவனாகவும் சிறப்பாக அறியப்படுகிறார்.
# சின் மின்-எ

**சின் மின்-எ** (பிறப்பு 5 ஏப்ரல் 1984) ஒரு தென் கொரிய நடிகையாவார். இவர் தொலைக்காட்சி தொடர்களில் நடித்து பிரபலம் ஆனவர். எ லவ் டூ கில், மை கேள்பிரண்ட் இஸ் எ நையன்-டெயிட் பாக்ஸ், அராங் அன்ட் தி மேஜிஸ்டிரைட் மற்றும் ஓ மை வீனஸ் போன்றவை குறிப்பிடத்தக்கவை.
# சின் மின்-எ

### திரைப்படங்கள்

| ஆண்டு | தலைப்பு | கதாப்பாத்திரம் |
| --- | --- | --- |
| 2001 | *வல்கேனோ ஹை* | யூ சையி-யி |
| 2003 | *மேடலின்* | ஹீ-ஜின் |
| 2005 | *எ பிட்டர்ஸ்வீட் லைப்* | ஹி-சூ |
| *சேட் மூவி* | ஆன் சூ-யும் |  |
| *தி பீஸ்ட் அன்ட் தி பியூட்டி* | ஜாங் ஹீ-ஜூ |  |
| 2007 | *மை மைட்டி பிரின்சஸ்* | காங் சோ-ஹவி |
| 2008 | *கோ கோ 70ஸ்* | மிமி |
| 2009 | *தி நேக்கிடு கிச்சன்* | ஆன் மோ-ரே |
| *சிஸ்டர்ஸ் ஆன் தி ரோட்* | பார்க் மியாங்-யூன் |  |
| *எ மில்லியன்* | ஜோ யூ-ஜின் |  |
| 2013 | *தி எக்ஸ்* | மிய்யா |
| 2014 | *ஜாயாங்ஜூ* | காங் யூன்-ஹி |
| *மை லவ், மை பிரைட்* | மி-யாங் |  |
# ஒன்ஸ் அப்பான் எ டைம் (2008 திரைப்படம்)

**ஒன்ஸ் அப்பான் எ டைம்** 2008ல் வெளிவந்த தென் கொரியத் திரைப்படமாகும். இதனை ஜியோங் யோங்-கி இயக்கியிருந்தார். இத்திரைப்படத்தின் திரைக்கதை சியோன் சிஜோங்-இல்லிருந்து எடுத்தாளப்பட்டதாகும். பார்க் யோங்-வூ மற்றும் லீ பூ-யங் ஆகியோர் நடித்த இப்படம், கொரியவின் 1940களில் பிரபலமான திருட்டினை மையமாக் கொண்டது.  
சிஹச் எண்டர்டெயின்மென்ட் நிறுவனத்தால் ஜனவரி 30, 2008ல் இப்படம் திரையிடப்பட்டது.